Evidenčné číslo zmluvy predávajúceho: kupujúceho: MsP/21/000xx

**KÚPNA ZMLUVA**

**uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)**

**(ďalej len „zmluva“)**

## Čl. I Zmluvné strany

1. **Kupujúci:**

Obchodné meno: **Hlavné mesto Slovenskej republiky Bratislava**

Sídlo: Primaciálne námestie 1, 814 99 Bratislava-Staré Mesto,

Slovenská republika

Štatutárny zástupca: Ing. arch. Matúš Vallo, primátor

IČO: 00603481

DIČ: 2020372596

Bankové spojenie: ČSOB a.s.

Číslo účtu: 25828293/7500

IBAN: SK13 7500 0000 0000 2582 8293

Kontaktná osoba: Jaroslav Kupka

Telefón: 0903 233 615

e-mail: [jaroslav.kupka@mp.bratislava.sk](mailto:jaroslav.kupka@mp.bratislava.sk)

**(**ďalej len **„kupujúci“**)

1. **Predávajúci:**

Obchodné meno:

Sídlo:

Štatutárny zástupca:

IČO:

DIČ:

IČ DPH:

Bankové spojenie :

Číslo účtu:

IBAN:

Kontaktná osoba:

Telefón:

e-mail:

Spoločnosť zapísaná v: Obchodnom registri Okresného súdu Bratislava I, oddiel: Sa,

vložka č. 6831/B

(ďalej len **„predávajúci“**)

Kupujúci a predávajúci spolu aj ako **„zmluvné strany“**.

**Čl. II**

**Úvodné ustanovenia**

1. Táto zmluva sa uzatvára ako výsledok verejného obstarávania na predmet zákazky „Nákup osobných motorových vozidiel pre MsP“, vyhláseného uverejnením v Úradnom vestníku EÚ pod značkou xxx zo dňa xxx a vo Vestníku verejného obstarávania xxx zo dňa xxx pod značkou xxx.
2. Predávajúci prehlasuje, že je oprávnený na predaj vozidiel továrenskej značky výrobcu xxx.
3. Účelom tejto zmluvy je úprava práv a povinností zmluvných strán v súvislosti so záväzkom predávajúceho predať kupujúcemu predmet kúpy podľa podmienok uvedených v tejto zmluve pre účel zabezpečenia riadneho výkonu činnosti Mestskej polície hlavného mesta Slovenskej republiky Bratislava.

**Čl. III**

**Predmet zmluvy**

1. Predmetom zmluvy je záväzok predávajúceho predať a dodať kupujúcemu 9 (deväť) kusov motorových vozidiel podľa technickej špecifikácie a vo výbave uvedenej v prílohe č. 1 tejto zmluvy (ďalej len „predmet kúpy“) a záväzok kupujúceho zaplatiť kúpnu cenu predávajúcemu uvedenú v prílohe č. 2 tejto zmluvy.
2. Spolu s predmetom kúpy sa predávajúci zaväzuje kupujúcemu poskytovať aj záručný autorizovaný servis predmetu kúpy.
3. Predmet kúpy musí byť nový a nepoužívaný.

**Čl. IV**

**Cena**

1. Cena za predmet kúpy je stanovená ako výsledok postupu verejného obstarávania realizovaného kupujúcim (ako verejným obstarávateľom) v zmysle úvodných ustanovení tejto zmluvy, predložená predávajúcim (ako úspešným uchádzačom v tomto verejnom obstarávaní) a je uvedená v prílohe č. 2 tejto zmluvy.
2. Cena za predmet kúpy uvedená predávajúcim v jeho ponuke v rámci verejného obstarávania je nemenná a konečná a zahŕňa všetky náklady, ktoré vzniknú predávajúcemu v súvislosti s dodaním predmetu kúpy. Cena za poskytnutie záručného servisu je súčasťou ceny za predmet kúpy.
3. Cenou za predmet kúpy sa rozumie konečná cena vrátane colných a daňových poplatkov, zabezpečenie služieb spojených s dodávkou predmetu kúpy, vrátane dopravy do miesta plnenia uvedeného v čl. VI ods. 6.4 tejto zmluvy (náklady na dopravu, poistenie a ostatné náklady spojené s dodávkou predmetu kúpy) vrátane vykonania predpredajného servisu a záručného autorizovaného servisu.
4. Cena je uvedená vrátane DPH.
5. Predávajúci prehlasuje, že je platiteľom DPH podľa zákona č. 222/2004 Z. z. o dani z pridanej hodnoty.
6. Ak predávajúci nie je platiteľom DPH podľa ods. 4.5 tohto článku a v priebehu zmluvného vzťahu sa stane platiteľom DPH, zmluvná cena za predmet kúpy sa nezvýši.
7. V prípade, že v priebehu plnenia podľa tejto zmluvy dôjde k legislatívnym zmenám v oblasti DPH, dotknuté časti zmluvy budú príslušne upravené, v súlade s aktuálne platným a účinným právnym poriadkom Slovenskej republiky.

**Čl. V**

**Platobné podmienky**

1. Úhrada ceny za predmet kúpy bude realizovaná prevodným príkazom prostredníctvom finančného ústavu kupujúceho, na základe predávajúcim vystavenej faktúry, po prevzatí predmetu kúpy alebo jeho časti kupujúcim. Dohodnutá splatnosť faktúry je 30 dní odo dňa jej doručenia kupujúcemu. Faktúra musí obsahovať náležitosti daňového dokladu. V prípade, že faktúra a jej prílohy nebudú obsahovať všetky dohodnuté náležitosti, má kupujúci právo takúto faktúru vrátiť predávajúcemu s uvedením všetkých nedostatkov, ktoré sa majú odstrániť. V tomto prípade sa preruší plynutie lehoty splatnosti a nová lehota splatnosti začne plynúť dňom riadneho doručenia opravenej faktúry kupujúcemu. Neoddeliteľnou súčasťou faktúry je preberací/odovzdávací protokol, potvrdený zástupcami oboch zmluvných strán.
2. Faktúra musí mať okrem náležitostí vyžadovaných príslušnými všeobecne záväznými právnymi predpismi aj tieto náležitosti:

* číslo zmluvy,
* predmet fakturácie (Tovar, Dielo, Služba),
* jednotkovú cenu bez DPH a počet jednotiek vzťahujúcich sa ku každej položke plnenia,
* sadzbu DPH vzťahujúcu sa na príslušnú položku plnenia,
* deň vzniku práva na zaplatenie ceny alebo jej časti,
* cenu bez DPH,
* celkovú sumu DPH,
* celkovú sumu k úhrade,
* dátum splatnosti faktúry,
* bankové spojenie a číslo účtu predávajúceho, kam požaduje predmetnú faktúru uhradiť.

1. Faktúra musí byť doručená kupujúcemu na adresu jeho sídla uvedenú v záhlaví tejto zmluvy, alebo inú adresu na tento účel písomne oznámenú predávajúcemu.

**Čl. VI**

**Podmienky, rozsah a spôsob plnenia**

1. Predávajúci sa zaväzuje zabezpečiť dodanie predmetu kúpy kupujúcemu v lehote do 20 týždňov od účinnosti tejto zmluvy, ktorá je výsledkom verejného obstarávania a je totožná s návrhom na plnenie kritérií predložených v tomto verejnom obstarávaní predávajúcim.
2. Kupujúci si vyhradzuje právo na neprevzatie akéhokoľvek kusu predmetu kúpy v prípade dodávky predmetu kúpy, ktorý nespĺňa stanovené požiadavky a v prípade ak prestane spĺňať podmienky uvedené v Nariadení vlády SR č. 419/2014 Z. z. o limitoch výdavkov na obstaranie osobných automobilov štátnymi rozpočtovými organizáciami a štátnymi príspevkovými organizáciami. V takom prípade nevzniká predávajúcemu nárok na náhradu škody.
3. Predmet kúpy bude dodaný a prevzatý na základe protokolov o odovzdaní/prevzatí predmetu kúpy. Za kupujúceho je osobou oprávnenou prevziať predmet kúpy xxx. Za predávajúceho je osobou oprávnenou odovzdať predmet kúpy xxx.
4. Odovzdanie a prevzatie predmetu kúpy bude vykonané poverenými zástupcami predávajúceho a kupujúceho v mieste plnenia. Miestom plnenia je sídlo predávajúceho  uvedené v záhlaví tejto zmluvy. Ak sídlo predávajúceho nie je v Bratislave, miestom plnenia je sídlo kupujúceho uvedené v záhlaví tejto zmluvy alebo iná adresa na tento účel písomne oznámená predávajúcemu.
5. Pri prevzatí predmetu kúpy podpíšu poverení zástupcovia zmluvných strán protokol o odovzdaní/prevzatí predmetu kúpy, podpísaním ktorého sa považuje každé v ňom uvedené vozidlo za riadne odovzdané a prevzaté. Každá zmluvná strana obdrží jedno vyhotovenie podpísaného protokolu o odovzdaní/prevzatí predmetu kúpy.

**Čl. VII**

**Práva a povinnosti zmluvných strán**

1. Kupujúci má povinnosť prevziať predmet kúpy v deň, ktorý mu predávajúci oznámi v doručenej výzve na prevzatie predmetu kúpy, za splnenia podmienky uvedenej v čl. VI ods. 6.3 tejto zmluvy a dodržania lehoty dodania a zaplatiť dohodnutú cenu za predmet kúpy uvedenú v prílohe č. 2 tejto zmluvy. Predávajúci sa zaväzuje oznámiť kupujúcemu termín odovzdania/prevzatia (konkrétny deň a hodinu) predmetu kúpy kupujúcemu najneskôr 5 pracovných dní pred týmto dátumom.
2. Predávajúci je povinný umožniť kupujúcemu dôkladné oboznámenie sa s predmetom kúpy, dodať predmet kúpy kupujúcemu v dohodnutom termíne a množstve, v bezchybnom stave a dohodnutej kvalite, vyhotovení, výbave a umožniť jeho prevzatie.
3. Predávajúci je povinný predmet kúpy (motorové vozidlá) kupujúcemu odovzdať prihlásené do evidencie KR PZ KDI Bratislava aj s pridelenými evidenčnými číslami.
4. Pred odovzdaním predmetu kúpy kupujúcemu je predávajúci povinný zabezpečiť vykonanie predpredajného servisu na predmete kúpy a pri odovzdaní predmetu kúpy predviesť funkčnosť predmetu kúpy a protokolárne ho odovzdať poverenému zástupcovi kupujúceho v mieste plnenia podľa čl. VI ods. 6.4 tejto zmluvy.
5. Motorové vozidlo, ktoré má byť vybavené zvláštnymi výstražnými zvukovými znameniami a svetlami, musí mať tieto zmeny už zapísané v osvedčení o evidencii vozidla, a to najneskôr pri odovzdaní/prevzatí vozidla.

**Čl. VIII**

**Záruka a zodpovednosť za škodu, vykonávanie servisu**

1. Na predmet kúpy vrátane príslušenstva a výbavy je dohodnutá záručná doba na 4 (štyri) roky alebo 160 000 km, podľa toho, ktorá skutočnosť nastane skôr. Záruka na prehrdzavenie karosérie je dohodnutá na 12 (dvanásť) rokov a na lak karosérie vozidiel na 3 (tri) roky. Každá požadovaná záruka začne plynúť odo dňa prevzatia predmetu kúpy kupujúcim (od dátumu predaja uvedeného v servisnej knižke vozidla a na preberacom/odovzdávacom protokole).
2. Ak sa v priebehu záručnej doby prejaví chyba materiálu alebo výrobná vada, je predávajúci povinný poškodené diely opraviť alebo vymeniť, čo bude vykonané bez úhrady najneskoršie do 30 kalendárnych dní od reklamovanej vady.
3. Predávajúci nenesie žiadnu zodpovednosť za vady, ktoré boli spôsobené neodbornou prevádzkou, obsluhou a údržbou, používaním v rozpore s návodom na použitie, resp. s obvyklým spôsobom užívania vozidla alebo užívaním nezodpovedajúcich prevádzkových kvapalín a ďalších médií používaných v súvislosti s prevádzkou vozidla.
4. Nebezpečenstvo škody  na predmete kúpy (nekompletnosť, poškodenie vozidla) prechádza na kupujúceho po prevzatí predmetu kúpy a podpísaní protokolu o odovzdaní/prevzatí predmetu kúpy oboma zmluvnými stranami. Kupujúci si vyhradzuje právo neprevziať vozidlo poškodené alebo inak nekompletné.
5. V prípade reklamácií predmetu kúpy sa postupuje podľa príslušných ustanovení Obchodného zákonníka a ostatných všeobecne záväzných právnych predpisov Slovenskej republiky.
6. Predpredajný servis zabezpečí predávajúci na vlastné náklady vo svojich servisných strediskách. Predpredajný servis zahŕňa minimálne prípravu vozidla na odovzdanie a doplnenie chýbajúcich kvapalín.
7. Predmetom tejto zmluvy je aj garancia vykonávania záručného autorizovaného servisu zo strany predávajúceho.
8. Predávajúci zabezpečí dodávku originálnych náhradných dielcov, príslušenstva a ostatných dodávaných komponentov základnej a doplnkovej výbavy, a to najmenej po dobu 4 (štyroch) rokov odo dňa predaja uvedeného v servisnej knižke a na protokole o odovzdaní/prevzatí predmetu kúpy.
9. Ak v priebehu záručnej doby vznikne na predmete kúpy nejaká vada, predávajúci je povinný do 24 hodín od nahlásenia tejto vady kupujúcim prijať predmet kúpy na účely jej odstránenia. Predávajúci, ktorého sídlo alebo sídlo prevádzkarne je umiestnené vo vzdialenosti väčšej ako 20 km od sídla kupujúceho, je za účelom odstránenia vady povinný v lehote do 24 hodín od nahlásenia prevziať na vlastné náklady predmet kúpy v sídle kupujúceho alebo v mieste určenom kupujúcim v Bratislave a po odstránení vady je povinný na vlastné náklady predmet kúpy odovzdať kupujúcemu v mieste sídla kupujúceho alebo je predávajúci povinný na vlastné náklady zabezpečiť odstránenie vady iným spôsobom za dodržania všetkých postupov predpísaných výrobcom predmetu kúpy.
10. Predávajúci sa zaväzuje prijať predmet kúpy na vykonanie záručného servisu do siedmych pracovných dní od nahlásenia požiadavky kupujúceho. Cena za poskytovanie záručného servisu je súčasťou ceny za predmet kúpy, ktorá je uvedená v prílohe č. 2 tejto zmluvy. Záručný servis zahŕňa všetky servisné náklady na servisné úkony a prehliadky predpísané výrobcom na predmet kúpy po dobu trvania záruky, vrátane ceny práce a materiálu, s ktorého dodaním, alebo nahradením výrobca s istotou počíta pri vymedzenom type servisnej prehliadky. Predávajúci, ktorého sídlo alebo sídlo jeho prevádzkarne zabezpečujúcej záručný servis je umiestnené vo vzdialenosti väčšej ako 20 km od sídla kupujúceho je povinný na účely vykonania záručného servisu na vlastné náklady prevziať predmet kúpy v sídle kupujúceho alebo v mieste určeným kupujúcim v Bratislave a po vykonaní servisnej prehliadky je povinný na vlastné náklady predmet kúpy odovzdať kupujúcemu v mieste sídla kupujúceho.

**Čl. IX**

**Zmluvné pokuty a úroky z omeškania**

1. V prípade omeškania predávajúceho s dodaním predmetu kúpy v  lehote dohodnutej v Čl VI ods. 6.1 tejto zmluvy, vzniká kupujúcemu právo účtovať predávajúcemu zmluvnú pokutu vo výške 0,05 % z ceny nedodaného predmetu kúpy, a to za každý, aj začatý deň omeškania v priebehu omeškania.
2. Ak je predávajúci v omeškaní s odstránením akejkoľvek reklamovanej vady podľa čl. VIII. bod 8.2 tejto zmluvy, má kupujúci právo účtovať predávajúcemu zmluvnú pokutu vo výške 500,-EUR (slovom päťsto eur) za každý, aj začatý deň omeškania, a to za každú neodstránenú vadu zvlášť. Zaplatením zmluvných pokút sa predávajúci nezbavuje povinnosti existujúce vady odstrániť.
3. V prípade, ak kupujúcemu vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty, vznikne kupujúcemu nárok na zmluvnú pokutu vo výške 130 % výšky daňovej povinnosti, ktorá takto kupujúcemu vznikla. Túto zmluvnú pokutu je kupujúci oprávnený započítať s existujúcim alebo budúcim záväzkom voči predávajúcemu a to aj z iného existujúceho alebo budúceho zmluvného vzťahu.
4. V prípade omeškania kupujúceho s úhradou faktúry predávajúcemu, vzniká predávajúcemu právo účtovať si úroky z omeškania v zákonom stanovenej výške platnej k prvému dňu omeškania kupujúceho, ktorá sa uplatní počas celej doby omeškania kupujúceho.
5. Predávajúci sa zaväzuje zaplatiť zmluvnú pokutu vyúčtovanú v súlade s bodmi 9.1, 9.2, 9.3 a 12.3 tejto zmluvy kupujúcemu na jeho bankový účet uvedený v záhlaví tejto zmluvy, a to najneskôr do 15 dní potom, čo bude predávajúcemu doručená výzva na jej úhradu.
6. Uplatnením nároku na zaplatenie zmluvnej pokuty nie je dotknutý nárok na náhradu škody, ktorá vznikne druhej zmluvnej strane z nesplnenia zmluvných povinností, ktoré sú zmluvnou pokutou zabezpečené, a to v celom rozsahu.

**Čl. X**

**Vlastnícke právo**

1. Vlastnícke právo k predmetu kúpy prechádza na kupujúceho po riadnom uhradení ceny za predmet kúpy a pripísaním finančných prostriedkov na účet predávajúceho.

**Čl. XI**

**Ukončenie zmluvy**

1. Zmluva môže zaniknúť riadnym splnením všetkých práv a povinností zmluvných strán z nej vyplývajúcich, na základe dohody zmluvných strán alebo spôsobom uvedeným v zákone alebo v tejto zmluve.
2. Kupujúci je oprávnený zmluvu písomne vypovedať a to aj bez udania dôvodu, pričom zmluva zanikne uplynutím 1 – mesačnej výpovednej lehoty, ktorá začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane.
3. Kupujúci je oprávnený od zmluvy odstúpiť ak:
4. predávajúci poruší svoju povinnosť podľa zmluvy podstatným spôsobom,
5. predávajúci poruší svoju povinnosť podľa zmluvy iným než podstatným spôsobom, a takéto porušenie nenapraví ani v dodatočnej primeranej lehote na nápravu, poskytnutej kupujúcim,
6. sa zákazka spravuje režimom zákona o verejnom obstarávaní a predávajúci stratil spôsobilosť vyžadovanú zákonom o verejnom obstarávaní pre účasť na verejnom obstarávaní,
7. bol predávajúci alebo niektorý z členov skupiny predávajúceho, ktorá je predávajúcim

* vyčiarknutý zo zoznamu hospodárskych subjektov podľa § 158 zákona o verejnom obstarávaní alebo
* zapísaný v registri osôb so zákazom podľa § 183 zákona o verejnom obstarávaní,

1. v rámci kontroly verejného obstarávania zákazky, na základe ktorej došlo k uzavretiu zmluvy, bolo konštatované porušenie zákona,
2. bola ponuka predávajúceho vyhodnotená ako úspešná ponuka v dôsledku kolúzneho konania predávajúceho alebo inými machináciami či podvodnými postupmi v kontraktačnom postupe,
3. predávajúci neodôvodnene odmietne, alebo zanedbá plnenie záväzného pokynu kupujúceho,
4. predávajúci poskytne kupujúcemu vedome nepravdivé a zavádzajúce informácie, resp. neposkytne informácie k osobitným požiadavkám na plnenie týkajúcich sa príslušného predmetu kúpy,
5. na majetok predávajúceho je vyhlásený konkurz, konkurzné konanie bolo zastavené pre nedostatok majetku alebo je predávajúcemu povolená reštrukturalizácia,
6. predávajúci vstúpi do likvidácie, preruší alebo iným ako vyššie uvedeným spôsobom skončí svoju podnikateľskú činnosť,
7. predávajúci predá svoj podnik alebo časť podniku a podľa kupujúceho sa tým zhorší vymožiteľnosť práv a povinností zo zmluvy,
8. predávajúci v procese verejného obstarávania alebo udeľovania grantov financovaných z rozpočtu Európskej únie je prehlásený za subjekt, ktorý vážne porušil zmluvu tým, že si neplní svoje zmluvné povinnosti,
9. u predávajúceho prebehla zmena kontroly, organizačná zmena, zmena právnej formy, zmena štatutárnych orgánov a tieto zmeny nie sú pre kupujúceho konajúc rozumne a odôvodnene akceptovateľné,
10. okolnosti vylučujúce zodpovednosť predávajúceho trvajú viac ako 60 dní,
11. predávajúci stratí iné právne alebo vecné predpoklady na riadne plnenie zmluvy,
12. došlo počas zadávania zákazky ku konfliktu záujmov medzi predávajúcim a kupujúcim podľa § 23 zákona o verejnom obstarávaní,
13. je splnený niektorý z dôvodov na odstúpenie od zmluvy podľa § 19 zákona o verejnom obstarávaní.
14. Predávajúci je oprávnený od zmluvy odstúpiť, ak:
15. kupujúci poruší svoju povinnosť podľa zmluvy podstatným spôsobom,
16. kupujúci poruší svoju povinnosť podľa zmluvy iným než podstatným spôsobom, a takéto porušenie nenapraví ani v dodatočnej primeranej lehote na nápravu, poskytnutej predávajúcim,
17. u kupujúceho existujú zákonné dôvody pre odmietnutie dodania predmetu kúpy,
18. uzavretie zmluvy je preukázateľne dôsledkom podvodu alebo zneužitia prístupových a autentifikačných údajov predávajúceho v softvéri pre elektronizáciu zadávania verejných zákaziek, prostredníctvom ktorého sa zadávala zákazka, v súvislosti s čím predávajúci podal trestné oznámenie,
19. by dodaním predmetu kúpy bol alebo mohol byť porušený zákon,
20. v rámci kontroly verejného obstarávania zákazky, na základe ktorej došlo k uzavretiu zmluvy, bolo konštatované porušenie zákona,
21. okolnosti vylučujúce zodpovednosť kupujúceho trvajú viac ako 60 dní.
22. Na účely tejto zmluvy sa podstatným porušením záväzku vyplývajúceho z tejto zmluvy rozumie:
23. také porušenie záväzku zmluvnej strany, ktoré sa za podstatné porušenie považuje v zmysle zákona,
24. porušenie záväzku predávajúceho dodať predmet kúpy riadne a včas a to aj napriek písomnej výzve kupujúceho zaslanej poštou alebo elektronickou poštou nedôjde k náprave ani v náhradnej lehote 7 dní odo dňa doručenia výzvy na nápravu,
25. ak strana porušujúca zmluvu vedela v čase uzatvorenia zmluvy alebo v tomto čase bolo rozumné predvídať s prihliadnutím na účel zmluvy, ktorý vyplynul z jej obsahu alebo z okolností, za ktorých bola zmluva uzavretá, že druhá strana nebude mať záujem na plnení povinností pri takom porušení zmluvy.
26. Pri podstatnom porušení povinností vyplývajúcich z tejto zmluvy môže oprávnená strana okamžite písomne od zmluvy odstúpiť a požadovať od povinnej strany náhradu škody, ktorá jej vznikla, v súlade s platnou právnou úpravou. Úplná alebo čiastočná zodpovednosť zmluvnej strany je vylúčená v prípade zásahu vyššej moci, napr. neočakávanej a nepredvídateľnej udalosti, alebo rozhodnutia orgánu štátnej správy Slovenskej republiky.
27. Odstúpenie musí mať písomnú formu, účinné je dňom jeho doručenia druhej zmluvnej strane. V prípade pochybností sa má za to, že odstúpenie je doručené tretí deň odo dňa jeho odoslania. Odstúpením od zmluvy zmluva zaniká ku dňu doručenia oznámenia jednej zmluvnej strany o odstúpení od zmluvy druhej zmluvnej strane.
28. Kupujúci po odstúpení od zmluvy ktoroukoľvek stranou, ku dňu odstúpenia od zmluvy potvrdí cenu všetkých predávajúcim riadne vykonaných plnení zo zmluvy, ktoré boli prevzaté kupujúcim.
29. Ak sa zmluvné strany nedohodnú inak, plnenia a protihodnotu za ne si zmluvné strany ponechajú a nebudú si ich povinné či oprávnené vrátiť, ak súčasne platí, že:
30. dôvod odstúpenia od zmluvy nespočíva v porušení zmluvnej povinnosti v súvislosti s takými plneniami a poskytnutím protihodnoty za ne jednou zo zmluvných strán, a
31. takéto plnenie má pre kupujúceho hospodársky význam aj bez dodania, poskytnutia či vykonania zvyšku plnení.

**Čl. XII**

**Subdodávateľ**

1. Predávajúci predkladá v prílohe č. 3 k tejto zmluve zoznam všetkých svojich subdodávateľov, vrátane ich identifikačných údajov a predmetu subdodávky, ako aj údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto zmluvy je predávajúci povinný oznámiť kupujúcemu bezodkladne, najneskôr do 2 pracovných dní, akúkoľvek zmenu údajov o subdodávateľovi.
2. Predávajúci je oprávnený kedykoľvek počas trvania tejto zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) zákona o verejnom obstarávaní, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 5 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr), je predávajúci povinný oznámiť kupujúcemu identifikačné údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť kupujúcemu doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) zákona o verejnom obstarávaní pre daný predmet subdodávky. Až do splnenia tejto zmluvy je predávajúci povinný oznámiť kupujúcemu bezodkladne, najneskôr do 2 pracovných dní, akúkoľvek zmenu údajov o novom subdodávateľovi.
3. V prípade porušenia ktorejkoľvek z povinností týkajúcej sa subdodávateľov alebo ich zmeny má kupujúci právo odstúpiť od zmluvy a má nárok na zmluvnú pokutu vo výške 5% z ceny za predmet kúpy, za každé porušenie ktorejkoľvek z vyššie uvedených povinností, a to aj opakovane.

**Čl. XIII**

**Doručovanie**

1. Akékoľvek oznámenie druhej zmluvnej strane sa vyžaduje písomnou formou a bude doručené na adresu druhej zmluvnej strany uvedenú v záhlaví tejto zmluvy, alebo touto zmluvnou stranou po uzavretí zmluvy na tento účel písomne oznámenú.
2. Každá správa, súhlas, schválenie alebo rozhodnutie, ktoré sa požadujú na základe zmluvy, sa vyhotovia v písomnej podobe. Odosielateľ akejkoľvek písomnej správy môže požadovať písomné potvrdenie príjemcu.
3. Každá komunikácia týkajúca sa platnosti alebo účinnosti zmluvy, jej zániku či zmeny musí byť písomná a doručovaná výhradne poštou ako doporučená zásielka, kuriérom alebo osobne.
4. Akákoľvek písomnosť doručovaná v súvislosti so zmluvou sa považuje za doručenú druhej zmluvnej strane v prípade doručovania prostredníctvom:
5. elektronickej pošty (e–mail) dňom, kedy zmluvná strana, ktorá prijala e-mail od odosielajúcej zmluvnej strany, potvrdila jeho prijatie odoslaním potvrdzujúceho e-mailu odosielajúcej zmluvnej strane. Prijímajúca zmluvná strana je povinná doručiť odosielajúcej zmluvnej strane potvrdenie o prijatí e-mailu do 48 hodín, inak sa bude takýto email považovať za nedoručený. Pre potreby doručovania prostredníctvom elektronickej pošty (e–mail) sa použije e-mailová adresa zmluvnej strany uvedená v záhlaví tejto zmluvy alebo e-mailová adresa prostredníctvom ktorej prebiehala vzájomná komunikácia medzi zmluvnými stranami, dokým príslušná zmluvná strana neurčí inak; alebo
6. pošty, kuriérom alebo v prípade osobného doručovania, doručením písomnosti adresátovi s tým, že v prípade doručovania prostredníctvom pošty musí byť písomnosť zaslaná doporučene s doručenkou preukazujúcou doručenie na adresu sídla príslušnej zmluvnej strany. V prípade doručovania inak ako poštou, je možné písomnosť doručovať aj na inom mieste ako na adrese sídla príslušnej zmluvnej strany, ak sa na tomto mieste zmluvná strana v čase doručenia zdržuje. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písomnosť prevziať, alebo tretí deň odo dňa uloženia zásielky na pošte, doručovanej poštou zmluvnej strane, alebo v ktorý je na zásielke, doručovanej poštou zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu, ak sa súčasne takáto poznámka zakladá na pravde.
7. Zmluvné strany sa zaväzujú bezodkladne oznámiť druhej zmluvnej strane akúkoľvek zmenu svojich kontaktných údajov uvedených v zmluve.

**Čl. XIV**

**Záverečné ustanovenia**

1. Zmluvu možno dopĺňať alebo meniť iba formou písomných dodatkov k zmluve v súlade s ustanovením § 18 zákona o verejnom obstarávaní, ktoré budú tvoriť neoddeliteľnú súčasť tejto zmluvy.
2. Zmluvné strany sa dohodli, že zmluva a právne vzťahy ňou založené a s nimi súvisiace sa budú spravovať právnym poriadkom Slovenskej republiky, predovšetkým zákonom č. 513/1991 Zb. Obchodný zákonník v znení neskorších predpisov. Vyslovene je stanovené, že ustanovenia Dohovoru OSN o zmluvách o medzinárodnej kúpe tovaru sa nepoužijú bez ohľadu na štátnu príslušnosť alebo sídlo zmluvných strán mimo Slovenskej republiky.
3. Neplatnosť, neúčinnosť alebo neaplikovateľnosť niektorého ustanovenia tejto zmluvy nespôsobuje neplatnosť, neúčinnosť alebo neaplikovateľnosť tejto zmluvy ako celku.
4. V prípade neplatnosti, neúčinnosti alebo neaplikovateľnosti niektorého ustanovenia tejto zmluvy sú zmluvné strany povinné vyvinúť všetku súčinnosť, ktorú od nich možno spravodlivo požadovať, aby neplatné, neúčinné alebo neaplikovateľné ustanovenie tejto zmluvy nahradili novým ustanovením v súlade s účelom tejto zmluvy. V prípade, ak bude právny predpis citovaný v tejto zmluve zrušený a nahradený iným právnym predpisom, odkazy tejto zmluvy na pôvodný právny predpis sa budú považovať za odkazy na právny predpis, ktorý ho nahradil.
5. Všetky spory vzniknuté medzi zmluvnými stranami v súvislosti s právami a povinnosťami zmluvných strán zo zmluvy alebo zmluvou, vrátane sporov o ich plnenie, či neplnenie, o platnosť, neplatnosť, účinnosť, neúčinnosť, výklad a určenie práv a povinností zmluvných strán vyplývajúcich zo zmluvy, bude príslušný rozhodovať vecne príslušný všeobecný súd v mieste sídla kupujúceho.
6. Žiadna zo zmluvných strán nie je oprávnená bez predchádzajúceho písomného súhlasu druhej zmluvnej strany postúpiť akékoľvek svoje práva alebo povinnosti vyplývajúce zo zmluvy na tretiu stranu.
7. Zmluva je vyhotovená v piatich vyhotoveniach s platnosťou originálu. Predávajúci obdrží dve vyhotovenia tejto zmluvy a kupujúci obdrží tri vyhotovenia tejto zmluvy.
8. Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia na webovej stránke kupujúceho podľa § 47a ods. 1 zák. č. 40/1964 Zb. Občianskeho zákonníka v znení neskorších predpisov v spojení s § 5a zák. č. 211/2000 Z. z. zákona o slobodnom prístupe k informáciám a o zmene a doplnení niektorých zákonov v znení neskorších predpisov.
9. Zmluvné strany vyhlasujú, že sa so zmluvou oboznámili, jej obsahu porozumeli a na znak súhlasu ju podpisujú.

V Bratislave dňa V Bratislave dňa

za kupujúceho za predávajúceho

…………………………….. ..…………………….

**Ing. arch. Matúš Vallo**

primátor

**Prílohy k Zmluve:**

Príloha č. 1 Technická špecifikácia predmetu zmluvy vrátane osobitných požiadaviek

Príloha č. 2 Návrh na plnenie kritéria na vyhodnotenie ponúk /z ponuky predloženej vo verejnom obstarávaní/

Príloha č. 3 Zoznam subdodávateľov predávajúceho

Príloha č. 4 Vlastný návrh plnenia uchádzača /z ponuky predloženej vo verejnom obstarávaní/